Ρωσική Σοβιετική Ομοσπονδιακή Σοσιαλιστική Δημοκρατία

Η Ρωσική Σοβιετική Ομοσπονδιακή Σοσιαλιστική Δημοκρατία (ΡΣΟΣΔ) (ρωσικά: Росси́йская Сове́тская Федерати́вная Социалисти́ческая Респу́блика - РСФСР), προηγουμένως γνωστή ως Ρωσική Σοβιετική Δημοκρατία και Ρωσική Σοσιαλιστική Ομοσπονδιακή Σοβιετική Δημοκρατία ή συντομότερα Σοβιετική ΡωσίαDeclaration of Rights of the laboring and exploited people (original VTsIK variant , III Congress revision), article I., ανεπίσημα γνωστό ως Ρωσική ΟμοσπονδίαΗ ονομασία Ρωσική Ομοσπονδία χρησιμοποιούταν στην καθομιλουμένη στην ενδοσοβιετική πολιτική (μαζί με το σχετιζόμενο όρο Υπερκαυκασιανή Ομοσπονδία στα νότια μέχρι το 1936). Δείτε για παράδειγμα το μητρώο της συνάντησης του Ανωτάτου Σοβιέτ της ΕΣΣΔ της 19ης Φεβρουαρίου 1954 . Η Ρωσική ΣΟΣΔ μετονομάστηκε σε Ρωσική Ομοσπονδία την Ημέρα των Χριστουγέννων στις 25 Δεκεμβρίου 1991. ή απλώς Ρωσία ήταν η μεγαλύτερη και πολυπληθέστερη από τις δεκαπέντε Σοβιετικές Δημοκρατίες. Μετά την κατάρρευση της ΕΣΣΔ, μετεξελίχθηκε στη σημερινή Ρωσική Ομοσπονδία. Πρωτεύουσά της ήταν η Μόσχα, που ήταν και πρωτεύουσα ολόκληρης της Σοβιετικής Ένωσης. Οι Ρώσοι αποτελούσαν την πλειοψηφία του πληθυσμού. Πρωτεύουσα ήταν η Μόσχα και οι μεγαλύτερες πόλεις πέρα από τη Μόσχα ήταν το Λένινγκραντ, το Νοβοσιμπίρσκ, το Σβερντλόφσκ, το Γκόρκι και το Κούιμπισεφ.

Η οικονομία της Ρωσίας έγινε βαριά βιομηχανική και παρήγαγε περίπου τα δύο τρίτα της ηλεκτρικής ενέργειας της Σοβιετικής Ένωσης. Μέχρι το 1961 είχε γίνει η τρίτη μεγαλύτερη πετρελαιοπαραγωγός χώρα, λόγω των νέων ανακαλύψεων στην περιοχή Βόλγα-Ουραλίων και στη Σιβηρία, υπολειπόμενη μόνο των Ηνωμένων Πολιτειών και της Σαουδικής Αραβίας. Το 1974 υπήρχαν 475 ιδρύματα ανώτερης εκπαίδευσης στη δημοκρατία, που παρέδιδαν μαθήματα σε 47 γλώσσες και σε περίπου 23.941.000 φοιτητές. Ένα δίκτυο περιφερειακά οργανωμένων υπηρεσιών δημόσιας υγείας παρείχε υγειονομικές υπηρεσίες.The Free Dictionary Russian Soviet Federated Socialist Republic . Encyclopedia2.thefreedictionary.com. Retrieved on 22 June 2011. Μετά το 1985, μέσω της πολιτικής της περεστρόικας και με την εισαγωγή μη κρατικών επιχειρήσεων όπως οι συνεταιρισμοί, η κυβέρνηση Γκορμπατσώφ φιλελευθεροποίησε μερικώς την οικονομία, η οποία ήταν στάσιμη από τα τέλη της δεκαετίας του 1970 υπό τον Γενικό Γραμματέα Λεονίντ Μπρέζνιεφ.

Η Σοβιετική Ρωσία ιδρύθηκε στις 7 Νοεμβρίου 1917. Στα επίσημα ρωσικά έγγραφα της εποχής αναφέρεται ως «Ρωσική Δημοκρατία» (Российская Республика) και «Σοβιετική Δημοκρατία» (Советская Республика). Αρχικά αναγνωρίστηκε διεθνώς μόνο από την Ιρλανδία, την Εσθονία, τη Φινλανδία και τη Λιθουανία. Οι τρεις τελευταίες την αναγνώρισαν με την Συνθήκη του Τάρτου, στις 14 Οκτωβρίου και στις 2 Φεβρουαρίου του 1920.

Η Ρωσική ΣΟΣΔ έγινε ιδρυτικό μέλος της Σοβιετικής Ένωσης το 1922, πράξη που επισημοποιήθηκε από το Σοβιετικό Σύνταγμα του 1924. Μέχρι τότε ήταν ανεξάρτητο κράτος. Έγινε κυρίαρχο μέρος της Σοβιετικής Ένωσης το 1990 και οι ρωσικοί νόμοι ήταν ανώτεροι από τους Σοβιετικούς νόμους το 1990 (δήλωση κρατικής κυριαρχίας της Ρωσικής ΣΟΣΔ, 12 Ιουνίου 1990) και το 1991, τα τελευταία δύο χρόνια ύπαρξης της ΕΣΣΔ. Η Ρωσική ΣΟΣΔ αποτελούταν από δεκαέξι αυτόνομες δημοκρατίες, πέντε αυτόνομες περιφέρειες, δέκα αυτόνομους θύλακες, έξι κράι και σαράντα περιφέρειες. Στις 12 Ιουνίου 1991 έγιναν οι μόνες προεδρικές εκλογές στην ιστορία της ΡΣΟΣΔ. 

Στις 17 Απριλίου 1946 προσαρτήθηκε η Περιφέρεια Καλίνινγκραντ, το βόρειο μέρος της πρώην γερμανικής περιοχής της Ανατολικής Πρωσσίας, και έγινε μέρος της Ρωσικής ΣΟΣΔ.

Ο Νικίτα Χρουστσόφ μετέφερε την Κριμαία από την Ρωσική ΣΟΣΔ. στην Ουκρανική ΣΣΔ το 1954. 

Η Σοβιετική Ένωση διαλύθηκε στις 26 Δεκεμβρίου 1991 μετά από τη διάλυση της Σοβιετικής Ένωσης από το Ανώτατο Σοβιέτ. Ο τελευταίος αρχηγός της ΡΣΟΣΔ ήταν ο Μπόρις Γέλτσιν, ο οποίος ανέλαβε την προεδρία της Ρωσίας το 1990 και συνέχισε ως πρόεδρος της χώρας μέχρι το μεσημέρι της 31ης Δεκεμβρίου 1999, όταν παρέδωσε την προεδρία στον Βλαντίμιρ Πούτιν. Η Ρωσία θεωρείται διάδοχο κράτος της Σοβιετικής Ένωσης. Μετά την διάλυση της ΕΣΣΔ, η Ρωσία δήλωσε ότι αναλαμβάνει τα δικαιώματα και τις υποχρεώσεις τις διαλυμένης Σοβιετικής κυβέρνησης, συμπεριλαμβανομένης της ιδιότητας μέλους στον ΟΗΕ και την ιδιότητα μόνιμου μέλους στο Συμβούλιο Ασφαλείας, ωστόσο αρχικά εξαίρεσε το διεθνές χρέος και τα περιουσιακά στοιχεία της ΕΣΣΔ στο εξωτερικό (ενώ επίσης τμήματα του πρώην Κόκκινου Στρατού της Σοβιετικής Ενώσεως και πυρηνικά όπλα παρέμειναν υπό την ηγεσία της ΚΑΚ ως μέρος των Ενωμένων Ενόπλων Δυνάμεων των ΚΑΚ).

Το Συνέδριο των Σοβιέτ της ΡΣΟΣΔ ψήφισε την αποχώρηση από την Σοβιετική ένωση στις 12 Δεκεμβρίου 1991 και η χώρα μετονομάστηκε σε Ρωσική Ομοσπονδία στις 25 Δεκεμβρίου. Το τελευταίο Σύνταγμα της Ρωσικής ΣΟΣΔ άρχισε να ισχύει το 1978 και τροποποιήθηκε αρκετές φορές λόγω της μετάβασης στη δημοκρατία, την οικονομία της αγοράς και την ιδιωτική ιδιοκτησία. Το Ρωσικό Σύνταγμα άρχισε να ισχύει στις 25 Δεκεμβρίου 1993 μετά από μια συνταγματική κρίση, καταργώντας τη σοβιετική μορφή διακυβέρνησης και έκανε τη Ρωσία ημιπροεδρική δημοκρατία. 

 Αυτόνομες Σοβιετικές Σοσιαλιστικές Δημοκρατίες (ΑΣΣΔ) της Ρωσικής ΣΟΣΔ 
Το τελευταίο σύνταγμα της Σοβιετικής Ένωσης όριζε ότι η χώρα απαρτιζόταν από 15 Ενωσιακές Σοβιετικές Δημοκρατίες:
ΔημοκρατίαΠρωτεύουσα1Αυτόνομη Σοβιετική Σοσιαλιστική Δημοκρατία του Μπασκορτοστάν2Αυτόνομη Σοβιετική Σοσιαλιστική Δημοκρατία της Μπουργιατίας3Αυτόνομη Σοβιετική Σοσιαλιστική Δημοκρατία του Νταγκεστάν4Αυτόνομη Σοβιετική Σοσιαλιστική Δημοκρατία της ΓιακουτίαςΓιακούτσκ5Αυτόνομη Σοβιετική Σοσιαλιστική Δημοκρατία της Καμπαρντίνο - Μπαλκάρια6Αυτόνομη Σοβιετική Σοσιαλιστική Δημοκρατία της Καλμίκια7Αυτόνομη Σοβιετική Σοσιαλιστική Δημοκρατία της Καρελίας8Αυτόνομη Σοβιετική Σοσιαλιστική Δημοκρατία των Κόμι9Αυτόνομη Σοβιετική Σοσιαλιστική Δημοκρατία της Μαρίι Ελ10Αυτόνομη Σοβιετική Σοσιαλιστική Δημοκρατία της Μορδοβίας11Αυτόνομη Σοβιετική Σοσιαλιστική Δημοκρατία της Βόρειας Οσετίας - Αλανίας12Αυτόνομη Σοβιετική Σοσιαλιστική Δημοκρατία των Ουντμούρτ13 Ταταρική Αυτόνομη Σοβιετική Σοσιαλιστική ΔημοκρατίαΚαζάν14 Τσετσενο-Ινγκουσετική Αυτόνομη Σοβιετική Σοσιαλιστική ΔημοκρατίαΓκρόζνυ15Αυτόνομη Σοβιετική Σοσιαλιστική Δημοκρατία της ΤσουβασίαςΤσεμποκσάρι

 Κριμαϊκή ΑΣΣΔ (1921–1945)
 ΑΣΣΔ των Γερμανών του Βόλγα (1918–1941)
 Τιβανική ΑΣΣΔ (1961–1992)
 Κιργιζιανή ΑΣΣΔ (1920–25), μετά Καζακική ΑΣΣΔ (1925–1936)
 Ορεινή ΑΣΣΔ (1921–1924)

 Παραπομπές 

 Εξωτερικοί σύνδεσμοι 

 Το Σύνταγμα της ΡΣΟΣΔ του 1918 
 Ρωσική Σοβιετική Ομοσπονδιακή Σοσιαλιστική Δημοκρατία, Όλη η Δημοκρατία ένα εργοτάξιο του D.S. Polyanski 

Κατηγορία:Ιστορία της Ρωσίας
Ρωσια